AlexejDobrolubov/national_council_slovak_2010 huggingface dataset:
33. schôdza NR SR - 8.deň - A. dopoludnia
Dátum: 2025-04-04
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

119. Ďakujem, pán predsedajúci. Naozaj ma mrzí a je mi až ľúto, smutno z tejto diskusie, ktorú tu dnes máme, pretože je to naozaj diskusia o ľudskej dôstojnosti, ktorá sa v tejto, v tejto, v tomto pléne jednoducho nejakým spôsobom vyparila. My tu na Slovensku máme obrovské množstvo problémov, ktoré neriešime. Otvárame znova a znova kultúrno-etické otázky, ktoré vrážajú stále hlbší klin medzi nás. Ľudia, ktorí tu žijú, sa necítia dobre, sú... nie sú, nie sú spokojní. A nejde len o nejaké menšiny, ale ja si myslím, že aj vo všeobecnosti ľudia necítia spokojnosť, a to sa odráža aj na záujme mladých ľudí odísť zo Slovenska. Je to každý štvrtý, podľa niektorých štatistík každý tretí, ktorý plánuje navždy odísť zo Slovenska. A nie je to len sociálno-ekonomická otázka, ktorá ich trápi, ale je to aj otázka ľudskej dôstojnosti, slobody, možností a atmosféry v spoločnosti, ktorá je intoxikovaná permanentne takýmito spormi. Mňa to veľmi mrzí, pretože Slovensko takto prichádza o možnosti sa rozvíjať, o možnosti investovať do ľudského kapitálu. Ten strácame. Sme malá krajina, malý národ, ktorý takto prichádza o svoju budúcnosť. Ja som si kedysi myslel, že Slovensko má predsa šancu a chcem stále tomu veriť. Šancu byť jednou modernou a pokrokovou krajinou, len, bohužiaľ, tie neduhy, ktoré tu máme z minulosti, to spiatočníctvo, dušpastierstvo, také to falošné dušpastierstvo a povery naďalej prevládajú v tejto spoločnosti. A ja pevne verím, že príde ten deň, kedy sa ich budeme vedieť postupne... (Prerušenie vystúpenia časomerom.)
33. schôdza NR SR - 6.deň - A. dopoludnia
Dátum: 2025-04-02
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

30. Ďakujem veľmi pekne pani kolegyni Števulovej. Myslím si, že jasne pomenovala tie krivdy, ktoré boli aj spáchané počas covidu, veď to je v poriadku, vieme o tom, ale takisto aj to prekrúcanie alebo to upravovanie si tohto návrhu zákona podľa potrieb aktuálnej garnitúry, ktorá spochybňovala covid ako taký a, samozrejme, aj očkovanie. Ale čo je najlepšie a najzaujímavejšie na tomto návrhu zákona, že ten vlastne chce odškodňovať týchto ľudí, ktorí sa previnili počas covidu od 12.3.2020, čo je ešte obdobie počas vlády Petra Pellegriniho, a teda SMER-u alebo smerohlasu, ako ich chcete nazvať, a to boli presne oni, ktorí zaviedli tie karantény, v ktorých potom, áno, aj ďalšia vláda pokračovala a voči ktorým vystúpilo alebo teda odmietlo, alebo odsúdilo toto konanie aj Ústavný súd. Čiže vlastne vy idete odškodňovať ľudí za to, čo ste vy spáchali a vlastne si to aj sami priznávate. Ale potom keď tu máme napríklad situáciu ohľadne očkovania, tak si všimnite, že aké reči ste viedli vtedy, ako ste spochybňovali očkovanie, ale keď sa tu bavíme o očkovaní dobytka, ktorý má byť očkovaný proti slintačke a krívačke, tak tvrdíte, že áno, lebo to očkovanie spomaľuje šírenie vírusu. Takže pri očkovaní ľudí to bola nejaká génoterapia, ktorá z nás mala robiť kukurice, ale pri očkovaní dobytka to je už ináč. Jednoducho hovädá sú... (Prerušenie vystúpenia časomerom.)
12. schôdza NR SR - 12.deň - B. popoludní
Dátum: 2024-05-07
Poslanec: Kišš, Štefan (PS)
Druh vystúpenia: Vystúpenie s faktickou poznámkou

20. Ďakujem, Majo, za tvoje vystúpenie. Ja to skúsim ešte, ešte raz zosumarizovať. Výdavkové limity sú mantinely na to, ako sa má správať vláda, aby sme sa neúmerne nezadlžovali. Poznáte aj také to príslovie, perina, akú máme, takou sa prikrývajme . Dnes platné, ešte stále platné národné výdavkové limity prikazujú vláde skonsolidovať pomaly, postupne, sociálne citlivo 0,5 % HDP. Pamätáte sa? Predvolebný sľub Roberta Fica, že bude konsolidovať presne 0,5. Pamätáte sa? Bolo také. Teraz nová legislatíva, tú, ktorú tu máme dnes, hovorí, že na papieri tento rok vláda nemusí konsolidovať, teda nekonsoliduje, a že je to okej. A od budúceho roka, že bude konsolidovať 1 % HDP každý ďalší... a každý ďalší rok. Teda viac ako 0,5, sľub Roberta Fica, pamätáte? Na papieri. V skutočnosti buď môže robiť výrazne menej, alebo rôznymi účtovnými trikmi to predstierať, že konsoliduje, napríklad znižovanie príspevku do II. piliera nám všetkým alebo energopomocou, ktorú, jeden takýto účtovný trik sme tu už mali, alebo ďalšími. A znamená to, že teda verejné financie neozdraví a utrpia tým tie sociálne istoty, o ktorých, na ktorých sa, pani Vaľová, zhodujeme obaja, že, že chceme dodržiavať. Riešenie? Predstavte konečne nejaké opatrenia na tento rok. Urobte niečo. Za prvé. Za druhé. Nechajte túto legislatívu tak, ako je, a predstavte riešenia na 0,5 % ročne, postupnú, pomalú, sociálne citlivú konsolidáciu, sľub Roberta... (Prerušenie vystúpenia časomerom.)
12. schôdza NR SR - 12.deň - B. popoludní
Dátum: 2024-05-07
Poslanec: Kišš, Štefan (PS)
Druh vystúpenia: Vystúpenie s faktickou poznámkou

14. Ďakujem pekne. Pán Blcháč, beriem si z toho jednu vetu. Nemáte nič proti tomu, aby prišli, Rada pre rozpočtovú zodpovednosť , tak ich zavolajte, z mandátu, ktorý máte ako predseda výboru to môžte urobiť v princípe svojvoľne, takže ich pozvete ako predseda výboru a budeme sa tešiť na túto diskusiu. Pani Vaľová, vo svojom prejave som hovoril presne o tom, že normálnou, slušnou, postupnou konsolidáciou ozdravení verejných financií sa staráme práve o súčasných dôchodcov, ktorých vy, teda deklaratórne vravíte, že chránite, zalepujete im oči rôznymi, rôznymi 13. dôchodkami a ďalšími dávkami, ale ja som hovoril ako stav, ktorý dnes máme, ohrozuje súčasných dôchodcov, nie budúcu generáciu, nie my, keď budeme v dôchodku, ale súčasných dôchodcov, pretože o tri roky títo dôchodcovia, ktorí sú už dnes v dôchodku, nebudú mať na niečo, buď to budú 13. dôchodky, alebo, alebo niečo iné v hodnote 1,3 mld. eur. To je viac peňazí ako 13. dôchodky, ktoré, ktoré, ktoré sme tuto schválili, a my im to všetkým doprajeme. A práve preto takto nahlas hovoríme, aký problém máme vo verejných financiách. A ja rozumiem, že je to komplikovaná diskusia, verejné financie sú ťažká téma, a kľudne vás pozývam na túto diskusiu, ktorú teda pán Blcháč prisľúbil, že nemá problém aj s Radou pre rozpočtovú zodpovednosť , tak príďte na finančný výbor a veľmi radi sa, ja, veľmi rád sa ja budem o tom rozprávať a verím, že aj ďalší kolegovia. Do Európskej komisie chodíme aj my a hovoríme tým ľuďom, že Slovensko nie je len Robert Fico a vládna väčšina, ale aj ďalší, a že nám úprimne záleží na našom rozvoji . A mám iba päť sekúnd. Neviem ako vakcíny, nemám, nemám s tým prehľad, ale aj keď ich pošleme do Kambodže, tak sme zachránili... (Prerušenie vystúpenia časomerom.)
12. schôdza NR SR - 11. deň - A. dopoludnia
Dátum: 2024-05-03
Poslanec: Kišš, Štefan (PS)
Druh vystúpenia: Vystúpenie s faktickou poznámkou

87. Ďakujem pekne. Kolega Hargaš tu všetko zhrnul, ja by som chcel doplniť dve veci. Týmto návrhom plníme nielen predvolebný program náš Progresívneho Slovenska, ale plníme aj programové vyhlásenie vlády. A teda my sme si počas týchto piatich mesiacov ako opozícia, ako Progresívne Slovensko osvojili, osvojili viacero návrhov vlády, ktoré, ktoré boli dobré, ktoré dávali zmysel, tak by som možno ocenil, keby ste sa napríklad nad týmto návrhom zamysleli. Napríklad strana HLAS pred voľbami hlásala niečo ako silný štát, tak tuto by som povedal, že to je veľmi dobrý príklad toho, kde sa dá podporiť silnejší štát, ktorý bude lepšie slúžiť občanom. A druhú vec, čo chcem povedať, že mňa by napríklad zaujímala aj diskusia s prezidentom finančnej správy na túto tému, ktorý, ktorý má v gescii daňové priznania, ale teda pripomínam, že odmietol prísť jednak na finančný výbor na diskusiu napríklad aj na túto tému, aj do pléna, ktoré teda neodhlasovalo jeho, jeho prizvanie do rozpravy. Každopádne finančná správa, ktorá vyberá 23 mld. eur, je inštitúcia, s ktorou by sme sa aj my poslanci a poslankyne Národnej rady radi rozprávali. Ďakujem.
12. schôdza NR SR - 7.deň - B. popoludní
Dátum: 2024-04-25
Poslanec: Kišš, Štefan (PS)
Druh vystúpenia: Vystúpenie s faktickou poznámkou

68. Ďakujem pekne. Pán minister, jednoduchá lekcia z finančnej matematiky, základy. Bezúročná pôžička stojí verejné financie niečo, pretože za tie isté peniaze sme mohli mať výnosy niekde inde, takže má svoju cenovku, a áno, mohli by ste nám ju či už vy, alebo ministerstvo financií prerátať, aby aj občania, daňovníci vedeli tú, tú cenu za vašu neschopnosť. Toto je, to, toto je to minimum, tie náklady vašej neschopnosti sú ďaleko väčšie, ale, ale povedzte verejnosti, koľko stojí to, že neviete... Koľko? ... už pomaly piaty mesiac v roku vyplatiť platby, ktoré sa v iných krajinách vyplatiť dali. Ďakujem.
12. schôdza NR SR - 6.deň - B. popoludní
Dátum: 2024-04-24
Poslanec: Kišš, Štefan (PS)
Druh vystúpenia: Vystúpenie s faktickou poznámkou

48. Ďakujem pekne. Dve poznámky. Majo, môžeš to brať aj ako spätnú väzbu na svoj prejav. Keď bude zaujímavý a pútavý, tak tu ti nikto nezaspí. Bolo to trošku nekolegiálne od teba. A druhá podstatnejšia vec. Na tom návrhu predkladateľa ma zaujalo to, ako si vravel, že minister financií v skutočnosti nehovoril o tom, čo tu je podstatné, pretože o transpozícii sme počuli. No ale kto by bol proti transpozícii, však tá je vydiskutovaná právnikmi, desaťkrát zvalidovaná, tá je v poriadku. Podstatné je, že opäť, ako už býva zvykom, prílepkom na finančnom výbore, ktorý podal pán poslanec Karas. Ale to nie je jeho pozmeňovák, to je pozmeňovák ministra financií alebo ministerstva financií. On vám nepovie nič. Ale teda keď to zhrniem, tam nepotrebný zákon sa ukázal aj ako sfušovaný, tak ako si povedal tie niektoré konkrétne poznámky k tomu. Na začiatku ministerstvo financií predpokladalo, že pomoc s hypotékami bude žiadať päťdesiattisíc ľudí, dnes teda vidí, že teda ten aktuálny odpočet je niekde okolo desaťtisíc podľa aktuálnych dát, tak to takýmto spôsobom hasí. Takto vidíme tvorbu legislatívy vo veľa prípadoch, nielen v tomto. A viac poviem v rozprave. Ďakujem.
12. schôdza NR SR - 3.deň - B. popoludní
Dátum: 2024-04-18
Poslanec: Kišš, Štefan (PS)
Druh vystúpenia: Vystúpenie s faktickou poznámkou

80. Ďakujem pekne. Ťažko niečo dodať po vystúpení, po tomto vystúpení kolegu Štefunka, azda len to, že ja by som sa teda rád pridal k tejto džentlmenskej výzve a teda potvrdil, že, že to množstvo pozmeňovákov, ktoré prišli k tomuto zákonu, naposledy ten 10-stranový dnes o 10.23 h, teda pred štyri a pol hodinami, nebolo možné si preštudovať a keď na to budeme mať čas, tak tiež to veľmi rád urobím. A na záver len také všeobecné konštatovanie, verím, že tí poslanci, ktorých už práca v slovenskom parlamente nebaví, nájdu motiváciu v Európskom parlamente, ak sa doňho dostanú, bolo by to dobré a v záujme Slovenska. Ďakujem pekne.
12. schôdza NR SR - 1.deň - B. popoludní
Dátum: 2024-04-16
Poslanec: Kišš, Štefan (PS)
Druh vystúpenia: Vystúpenie s faktickou poznámkou

47. Ďakujem pekne. Ja podpisujem všetko, čo povedal kolega Lackovič vo svojom vystúpení a chcel by som jednu poznámku k tomu rezervnému fondu, resp. odznelo tu v rozprave aj dnes na výbore, že samosprávy majú problémy s likviditou a teda existuje taký koncept, že na dôkazoch a dátach založená tvorba politík. Síce vám, tejto vládnej garnitúre tento koncept veľa nehovorí, už teda sme, tak si máme zvyknúť, že každý povie hocičo, hocikde a vlastne na ničom nezáleží, ale napriek tomu by som sa teda chcel spýtať, že aby ste nám ukázali na dátach založené a popísali tú finančnú situáciu samospráv, pretože, a ja teda súhlasím s tým, že ten daňový bonus na dieťa sa stal takým, takým symbolom chaotickej politiky predchádzajúcej vlády pána Matoviča a pána Hegera, ale tvrdím, že vy v nej pokračujete takýmito návrhmi, pretože čo i jeden z parametrov, ktorý tento návrh má, je, že je nesystémový a nie úplne mu dokážem porozumieť. A nespochybňujem, že finančná situácia je zlá, že investičný dlh je obrovský aj na samosprávach, to ako hovoril tuto kolega, odznelo aj v rozprave, škôlky, cesty, mosty atď. Ale obávam sa, že takýmto riešením si opäť prejeme alebo teda samosprávy prejedia cez vlastnú spotrebu to, čo by mali naopak investovať, aby sme z toho mali aj nejaký osoh do budúcna. Takže rád by som videl dáta o tom, aká je likvidita samospráv a systémovejšie riešenie na ich financovanie. Ďakujem.
9. schôdza NR SR - 12. deň - A. dopoludnia
Dátum: 2024-02-20
Poslanec: Kišš, Štefan (PS)
Druh vystúpenia: Vystúpenie s faktickou poznámkou

36. Ďakujem pekne. Ja navrhujem, pán, pán poslanec Hlina, aby sme v tomto prípade ešte kvietky na pomník tohto zákona nekládli, pretože tak ako povedal kolega Truban, toto je opatrenie, ktoré zlepšuje podnikanie, alebo teda fungovanie vôbec celkovo, nestojí nikoho nič, dokonca myslím, že ušetrí na nejakých, nejakých poplatkoch, ak sa nemýlim, kolega Hargaš ma opraví, a teda jediné, čo sa udeje, že ušetríme tých sedemsto balíkov kancelárskeho papiera. Čiže ja nevidím, nevidím nevýhody, alebo teda koho by to niečo stálo, azda, azda jedine výrobcov papiera. Čiže bez ohľadu na to, či to je v kategórii e-Government alebo znižovanie byrokracie, je to, je to niečo, čo, čo určite pomáha, nikomu neškodí, tak tuto by som sa tiež rád prihovoril aj u poslancov vládnej koalície, aby, ak teda môžu niečo podporiť, tak toto je jeden z horúcich kandidátov. Ďakujem.
9. schôdza NR SR - 9.deň - B. popoludní
Dátum: 2024-02-14
Poslanec: Kišš, Štefan (PS)
Druh vystúpenia: Vystúpenie s faktickou poznámkou

38. Ďakujem pekne. Tri také poznámky, pán minister. Prvá vec, nižšie odvody neznižujú ceny, obzvlášť na trhoch, kde nefunguje dobrá konkurencia, to takto tak nefunguje. A premietajú sa do vyšších marží, ale nie do nižších cien. Na inom mieste, na iných fórach hovoríte, že tam konkurencia nefunguje, že sú tam oligopoly na tom, v celom tom potravinovom reťazci, na tej vertikále, takže si vyberte, buď jedno, alebo druhé. Týmto spôsobom ceny neznížite. A, mimochodom, táto legislatíva, tak ako je predložená, dokonca ani nehovorí, že zámerom, že jej zámerom je znižovať ceny. Ja som si to len vypočul len z vašej rozpravy, že týmto chcete znižovať ceny. Ja som si prečítal, že chcete pomôcť konkrétnemu vybranému sektoru ekonomiky dotáciou za... cez odvody za 35 mil. eur. To je to, čo som sa tam dočítal. Druhá vec, infláciu sme mali vysokú v minulom roku, teraz sa vracia do, nazvime to bežnejších pásiem, takže opäť sa pýtam, aký, aký problém tuto adresujeme, a špecificky infláciu rieši menová politika, nie vládna. A ak teda je zámerom stabilnejšia a nižšia inflácia v cenách potravín, čo je cieľ, s ktorým sa, samozrejme, stotožňujeme, tak to treba robiť lepšou konkurenciou v potravinovom celom reťazci, napr. podporou pridanej hodnoty, diskusiou o tom, ako financuje I. verzus II. pilier spoločnej poľnohospodárskej politiky, ako naznačil aj pán Hlina, a podobne, nie selektívnou dotáciou sektora, kde mnohé firmy a mnohé jeho subsektory sú, sú výrazne ziskové. A mal som ešte tretiu poznámku, už nestihnem, takže ďakujem pekne.
9. schôdza NR SR - 4.deň - B. popoludní
Dátum: 2024-02-06
Poslanec: Kišš, Štefan (PS)
Druh vystúpenia: Vystúpenie s faktickou poznámkou

71. Pán minister, kam idete? Ja som sa vás chcel niečo spýtať. Poďte naspäť. Moja, moja faktická je irelevantná vzhľadom na odchod pána ministra. Ale teda poviem jednu vec, že on, on tam použil takú vetu, že vraj som bol ja súčasťou nejakej, nejakej konkrétnej vlády. Tak by som rád pripomenul, kedy sme sa s ministrom vnútra... neprídete naspäť? Však ešte ma asi počujete, nie? Kedy som sa prvýkrát stretol s ministro... dnes s ministrom vnútra. Bolo to v roku 2018, keď bol vedúci úradu vlády a ja som bol riaditeľ ÚHP a teda podľa tejto jeho analógie som mal byť členom alebo teda súčasťou vlády Petra Pellegriniho, čo, samozrejme, nie je pravda a takisto nie je pravda, že som bol ja alebo ktokoľvek z Progresívneho Slovenska súčasťou nejakej vlády. A mne sa nechce veriť, že minister vnútra by bol taký hlúpy, že by nevedel rozdiel medzi štátnym úradníkom a, a ministrom. Takže mne to vychádza, že je taký arogantný a cynický, že dokáže úplne s kamennou tvárou takéto niečo v rozprave za oficiálnym pultom Národnej rady niečo také úplne chladnokrvne tvrdiť. Ja som celý ten čas, pán minister, bol na ministerstve financií ako štátny úradník, viedol som Útvar hodnoty za peniaze, zverejnil som desiatky analýz, ktoré som sa, v ktorých som sa podpísal a kritizoval som alebo teda oponoval všetky rozhodnutia, ktoré vtedajšie vlády robili. A Progresívne Slovensko bolo v tom čase mimovládna strana a pripravovala sa na posledné parlamentné voľby, v ktorých, v ktorých dosiahla tento výsledok, ktorého výsled... (Prerušenie vystúpenia časomerom.)
6. schôdza NR SR - 22.deň - B. popoludní
Dátum: 2024-01-24
Poslanec: Kišš, Štefan (PS)
Druh vystúpenia: Vystúpenie s faktickou poznámkou

283. Ďakujem pekne všetkým kolegom, kolegyniam za vaše postrehy vo faktických poznámkach. Chcel by som povedať ešte dve veci. Prvá smerom ku našim koaličným kolegom. Kolegom, nie kolegyniam, je ich tam menej, v tejto chvíli žiadna. Ale ja mám teda osobne aj, aj nejaké výhrady voči spôsobu práce pána, pána Pročka napríklad, kolegu z opozície, ale... a o... o tom, o tom sa s ním môžem rozprávať, ale aspoň chodí do roboty. Vás tu vidíme jedine na hlasovanie a niektorých z vás ešte stále nepoznám, pretože aj na tom hlasovaní sa len tak mihnete a človek si to ani nevšimne, nestihne poriadne, poriadne všimnúť. Tak aspoň nevykrikujte po nás, ktorí si, ktorí si tuná robíme svoju prácu, to by som veľmi, veľmi ocenil. A druhú vec, čo chcem povedať, je voči dvom z troch najvyšších ústavných činiteľov. (Prerušenie vystúpenia predsedajúcim.) Pellegrini Peter, predseda NR SR 284. Reagujte na faktické poznámky, ktoré vám venovali kolegovia, nie to, čo vy máte práve teraz na mysli a nestihli ste za rokovacím pultom hovoriť, dobre? Čiže iba to, čo vám kolegovia hovorili, tak to naspäť im k tomu môžte niečo povedať, či s tým súhlasíte, nesúhlasíte. Prosím, dodržujte rokovací poriadok. Kišš Štefran, poslanec NR SR 285. Ste mi mohli zastaviť čas, ale v pohode, to, to tu nie je podstatné. Je to reakcia na iné, iné faktické poznámky, pán predseda Pellegrini, pretože moji kolegovia a kolegyne spomínali vás, ktorý ste boli dnes v Osvienčime, a z médií som sa dozvedel, že to bol pre vás hlboký zážitok, keďže ste videli tú, tú hrôzu v koncentračnom tábore. A tiež som včera teda si vypočul z úst pána premiéra, že podľa neho v Kyjeve nie je žiadna vojna. A teda po tom všetkom, aj tom, čo spomínali kolegovia, dnes ste nám tuná naordinovali celonočné rokovanie. Tak ja to ne... už nemám čas ďalej komentovať, ale, ale je mi z toho veľmi... (Prerušenie vystúpenia časomerom.)
6. schôdza NR SR - 22.deň - B. popoludní
Dátum: 2024-01-24
Poslanec: Kišš, Štefan (PS)
Druh vystúpenia: Vystúpenie s faktickou poznámkou

148. Ďakujem pekne, Marián, za tvoje vystúpenie. Ja by som to zosumarizoval asi tak, že celá, celá táto legislatíva má, teda, samozrejme, má toľko problémov, že ani, ani... teda je ťažké, vlastne neviem povedať, kde začať, či už čo sa týka procesu, alebo obsahu. Ale keď si to teda zhrniem, tak on, on nám vlastne prestavuje takú smrtiacu štvorkombináciu zmien, a to zásadného zníženia trestných sadzieb, zvýšenia hraníc škody, zmeny v ukladaní podmienečných trestov a zmeny v... a zmeny v oblasti premlčania. A je to smrtiaca kombinácia pre lepšiu a spravodlivejšiu budúcnosť na Slovensku, tým že... tým štát rezignuje na ochranu svojich občanov, na efektívne vymáhanie spravodlivosti a môže priniesť odklon od... od ochrany princípov právneho štátu. A táto kombinácia je teda veľmi nepríjemná aj pre ekonomickú budúcnosť, pretože toto bude mať finančné implikácie. A ja by som to povedal rád veľmi zreteľne a jasne, že aj kvôli tomuto sa budeme mať horšie na Slovensku, teda všetci tí, okrem, okrem ľudí, ktorých priamo adresuje táto novela. A to tým spôsobom, že jednak to vytvára ďalší v úvodzovkách priestor alebo riziko teda presnejšie pre ďalšie znižovanie nášho ratingu, kvôli tomu si budeme požičiavať drahšie. Vytvára to veľa pochybností pre potenciálnych investorov, ktorí by mohli prísť na Slovensko, priniesť svoj kapitál, tvoriť pracovné miesta, ale pravdepodobne si to, si to rozmyslia, pretože budú čeliť veľmi nestabilnému právnemu prostrediu. Ďakujem pekne.
23. schôdza NR SR - 3.deň - A. dopoludnia
Dátum: 2024-11-28
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

46. Ďakujem veľmi pekne, pani poslankyňa, že na to veľmi dôsledne upozorňuješ už počas samotného druhého čítania. Je to obrovská hanba. Je to naozaj obrovská hanba, že skracujeme takúto pomoc pre ľudí, ktorí utekajú pred vojnou, a je to súčasne obrovská hanba, že premiér tejto krajiny ide k agresorovi, ide k agresorovi, ale ľudí, ktorí utekajú pred vojnou, tak proste na nich tu ideme šetriť, ale prezidentská kancelária si navyšuje rozpočet ako v nepochopiteľných, v nepochopiteľných čiastkach a my tu ideme proste šetriť dva milióny eur na ľuďoch, ktorí utekajú pred vojnou. Toto je naozaj hanba! Je to hanba, že ste to chceli takto rýchlo, aby vám to tu rýchlo prebehlo, aby si to nikto poriadne nevšimol, že to proste ani neviete urobiť, aby si to všetci ľudia, aby to mohli vidieť, aby ste im to teda mohli pekne vysvetliť. Ale takto pekne ste si mysleli, že takto vám to tu rýchlo prejde. No ale, našťastie, nie.
22. schôdza NR SR - 11.deň - B. popoludni
Dátum: 2024-11-07
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

52. Ďakujem. Veľmi pekne ďakujem za vystúpenie pána poslanca Dostála, lebo je významné naozaj upozorniť nielen na to, že dochádza tu k hrubým prešľapom rokovacieho poriadku pri pozmeňujúcich návrhoch, ktoré jednoducho nespĺňajú podmienky v zmysle zákona, aby boli pozmeňujúcim návrhom nad rámec zákona, a to sa tu stalo, na upozornil, za to ďakujem veľmi pekne. Ďalej upozornil na pozmeňujúci návrh, ktorý je hrubo naozaj za čiarou Aarhuského dohovoru a ja sa nestotožňujem s tým výkladom, ktorý tu bol takýmto spôsobom predostrený v dôvodovej správe, kto môže a kto nemôže byť v akej, v akom rámci účastníkom konania a zúčastnenou osobou. A je to veľmi vážny zásah do všetkých konaní, ktoré súvisia s ochranou prírody a krajiny. A ja upozorňujem na to, že si myslím, že aj samotní predkladatelia si doteraz neuvedomujú vlastne, aký to môže mať nakoniec dosah, pretože samotné súdne konania, kam chcú potom presunúť všetky možné spory ohľadom toho, čo bude prebiehať v rámci správneho konania a konania podľa zákona o ochrane prírody a krajiny, kde majú teraz priestor mimovládne organizácie, aby do toho vstúpili a upozornili na nezákonnosť prebiehajúcich konaní, že potom vlastne tieto všetky námietky budú odsúvané na súdne konanie a v konečnom dôsledku to môže aj predĺžiť celé konanie. Na to upozorňujem, že si myslím, že predkladatelia zákona si toto vôbec neuvedomujú, že ani ten cieľ, ktorý majú, sa tým nemusí splniť. Okrem toho, že som presvedčená, že je to za rámec toho, čo, čo káže ako podmienku Aarhuský dohovor, ktorého sme členskou krajinou a nakoniec k čomu sme sa zaviazali ako členská krajina Európskej únie.